नई दिल्ली: भारत में सबसे आम परेशानी है दांतों का रोग. लगभग हर भारतीय दांतों के दर्द से कभी ना कभी ज़रूर परेशान होता है. हाल ही में आई एक रिसर्च से पता चला है कि दांतों की परेशानी आपके दिल के लिए भी खतरनाक हो सकती है. क्योंकि दांतों की सड़न से 60 से 65 प्रतिशत और पेरियोडेंटल बीमारियें से 50 से 90 प्रतिशत जनसंख्या प्रभावित होती है. आजकल जंक फूड की खपत अधिक होने के कारण स्कूली बच्चों में यह समस्या काफी अधिक है. दंतक्षय (दांतों की सड़न) डेंटल कैरीज इनेमल पर एसिड की क्रिया के कारण होती है. एसिड तब पैदा होता है, जब दांत की सतह पर प्लाक में मौजूद बैक्टीरिया के साथ खाद्य पदार्थ या पेयों में मौजूद शुगर (मुख्य रूप से सुक्रोज) प्रतिक्रिया करती है. उत्पादित एसिड इनेमल में कैल्शियम और फॉस्फेट की कमी का कारण बनता है. इस प्रक्रिया को डिमिनरलाइजेशन कहा जाता है.